**Çalış, nəfəs alma** — Rejissor Alina Abdullayevanın çəkdiyi Azərbaycan filmi.

Məzmun
------

Filmdə iki qəhrəman var — bir qədər yaşlı kişi və cavan qız. Kişi astma xəstəliyinə tutulub, nəfəs almaqda böyük problemləri var. Qız isə gənc, gözəldir, həyatda sevinmək üçün hər şeyi var. Ancaq o… nəfəsini saxlayır, özünü sevdiyi insan kimi hiss edib, ona kömək edə bilmək üçün… Və hər ikisi paradoksal və eyni zamanda təhlükəli oyun oynayırlar — kim daha çox nəfəsini saxlayacaq. Onlar dərindən nəfəs alıb donurlar.

Film haqqında
-------------

Filmdə əsas məqsədlərdən biri fikri təsvir dili ilə tamaşaçılara çatdırmaqdır. Buna görə də filmdə dialoqlardan çox az istifadə olunub.

Film İsveçrənin İnkişaf və Əməkdaşlıq Agentliyinin "Avanti" proqramı və Mədəniyyət və Turizm Nazirliyinin vəsaiti hesabına çəkilib.

Filmin büdcəsi 20 min manat təşkil edib.

Film Avanti layihəsi çərçivəsində dövlət tərəfindən dəstəklənən ilk layihədir.

Dərviş Prodüser Mərkəzi bu filmin çəkilişləri zamanı təsis edilib. Film "Dərviş" Prodüser Mərkəzinin ilk işidir.

Festivallar və mükafatlar
-------------------------

1) 2006-cı ildə Bakıda (Azərbaycan) VI Beynəlxalq Audiovizual Festivalı
* Ən yaxşı prodüser işinə layiq görülmüşdür.

2) 2006-cı ildə Bakıda (Azərbaycan) V Qızıl Çıraq Milli Kinematoqrafiya Müsabiqəsi
* Münsiflər heyətinin xüsusi mükafatına layiq görülmüşdür.

3) 2008-cı ildə Salentoda (İtaliya) Salento Finibus Terrae Beynəlxalq Qısametrajlı Filmlər Festivalı
* Ən yaxşı rejissor işinə layiq görülmüşdür.

Filmin heyəti
-------------

### Film üzərində işləyənlər

**Ssenari müəllifi:** Alina Abdullayeva
**Rejissor:** Alina Abdullayeva
**Quruluşçu operator:** Rövşən Quliyev
**Rəssamlar:** Mustafa Mustafayev, Rəşad Ələkbərov
**Bəstəkarlar:** Əli Həsənzadə, Törə Ağabəyova
**Səs rejissoru:** Teymur Abdullayev
**Səs operatoru:** Tariyel Həsənzadə (Tariel Həsənzadə kimi)
**İcraçı prodüser:** Əli İsa Cabbarov
**Baş prodüser:** Aynur Mustafayeva
**İkinci rejissor:** Ənvər Həsənov
**Rejissor assistentləri:** Aygün Aslanlı, Əli Abbas Qasımov
**Rejissor köməkçisi:** Ramil Muradov
**Operator assistentləri:** Nizami Səfərov, Fərşid Əlizadə
**İşıqçı:** Tahir Bağırov
**Qrim:** Eldar İsrafilov
**İnzibatçılar:** Tahir Əliyev, Elşən Bədəlov
**Kompüter qrafikası:** Fərid Davudov
**Fotoqraf:** Fəxriyyə Məmmədova
**Layihə məsləhətçisi:** Antuan Jaku
### Rollarda

Fəxrəddin Manafov — kişi
Dilarə Kazımova — qız
Əzraxanım İbrahimova
Tubuxanım İbrahimova
Məleykə Ramazanova
Emil Həsənov
Əli Abbas Qasımov
Fikrət Əlizadə
Cəmil Salmanov
Seymur Məmmədov
Sevda Məmmədova
Rəhimə Cəbrayılova
Esmiralda Bağırzadə
Müsəllim Nağıyev
Qərib Vəliyev
Məlahət Əlizadə
İlham Həmidov
Nikolay Şetinkin
Anar Atakişiyev
Ramil Muradov
Nonna de Gübek
Səidə Məmmədova
Kərim Şıxəliyev
Fərid Əliyev
İrina Lesnyak
Alyona Florova
Liliya Ramazanova
Rəna Hüseynova

Çəkilişə köməklik edən qurumlar
-------------------------------

Azərbaycan Dövlət Dəmir Yolu İdarəsi
Tibbi Bərpa İnstitutu
Kamera və orqan musiqisi zalı
Buzovna dəmir you stansiyası

Çəkilişə kömək edənlər
----------------------

Mais Ağabəyov
Elbrus Vahidov
Nəriman Məmmədov
Eyyub Daneşvər (İran)

İstinadlar
----------

1. ↑  Babayeva S. "Çalış nəfəs alma": İtaliya kinofestivalında daha bir uğurumuz: [Rejissor Alina Abdullayevanın eyni adlı filmi] //Həftə içi.- 2008.- 2-4 avqust.- S. 6.

Xarici keçidlər
---------------

* Filmi izlə